Source: http://docplayer.cz/69825136-Cl-2-sidlo-sidlom-asociacie-je-bukovec-265-bukovec-slovenska-republika.html
Timestamp: 2018-06-20 18:00:03+00:00
Document Index: 2952263

Matched Legal Cases: ['Čl. 2', 'Čl. 2', 'Čl. 2', 'Čl. 1', 'Čl. 2', 'Čl. 3', 'Čl. 4', 'Čl. 5', 'čl. 1', 'Čl. 6', 'Čl. 7', 'Čl. 8', 'Čl. 8', 'Čl. 9', 'Čl. 10', 'Čl. 11', 'Čl. 12', 'Čl. 13', 'čl. 1']

Čl. 2 Sídlo Sídlom asociácie je Bukovec 265, Bukovec, Slovenská republika - PDF
Čl. 2 Sídlo Sídlom asociácie je Bukovec 265, Bukovec, Slovenská republika
Download "Čl. 2 Sídlo Sídlom asociácie je Bukovec 265, Bukovec, Slovenská republika"
1 STANOVY Slovenskej hipiatrickej asociácie. Slovenská hipiatrická asociácia je občianske združenie založené podľa zákona č. 83 / 1990 Zb. o združovaní občanov. Čl. 1 Názov Združenie nesie názov Slovenská hipiatrická asociácia skratka SloHipA ďalej len SloHipA alebo asociácia /. Oficiálny názov v anglickom jazyku je Slovak Hipiatric Association skratka SloHipA. Čl. 2 Sídlo Sídlom asociácie je Bukovec 265, Bukovec, Slovenská republika Čl. 3 Pôsobnosť SloHipA je združením s pôsobnosťou na celom území Slovenskej republiky. Čl. 4 Ciele činnosti Cieľom činnosti asociácie je najmä: a) Podporovať a informovať odbornú verejnosť o činnosti veterinárnych lekárov v oblasti praxe hipiatrie, zabezpečovať ďalšie vzdelávanie a výskum v tejto oblasti v spolupráci s Komorou veterinárnych lekárov Slovenskej republiky, Univerzitou veterinárskeho lekárstva a farmácie v Košiciach a Štátnou veterinárnou a potravinovou správou Slovenskej republiky. b) Úzko spolupracovať s Komorou veterinárnych lekárov Slovenskej republiky, Univerzitou veterinárskeho lekárstva a farmácie v Košiciach a Štátnou veterinárnou a potravinovou správou Slovenskej republiky pri príprave špecializačných kurzov, seminárov a ďalších akcií zameraných na oblasť starostlivosti o malé zvieratá. c) Spolupracovať so Svetovou asociáciou veterinárnych lekárov koní (WEVA - World Equine Veterinary Association) a Federáciou európskou asociácií veterinárnych lekárov koní (FEEVA - Federation of European Equine Veterinary Associations). d) Nadväzovať kontakty a spolupracovať so zahraničnými národnými asociáciami podobného zamerania. e) Spolupracovať s ostatnými registrovanými alebo zákonom zriadenými organizáciami a združeniami veterinárnych lekárov na území Slovenskej republiky. f) Zabezpečiť informovanosť členov SloHipA o aktuálnom dianí a smerovaní asociácie v pravidelných intervaloch a formou určenou prezídiom SloHipA. g) Združovať veterinárnych lekárov hipiatrov. h) Podieľať sa na sústavnom a systematickom zvyšovaní odbornej úrovne svojich členov predovšetkým v oblasti veterinárnej starostlivosti o kone. i) Zabezpečovať výmenu skúseností medzi veterinárnymi lekármi špecialistami na problematiku starostlivosti o kone. j) Zabezpečovať postgraduálne štúdium/ sústavné vzdelávanie svojich členov. k) Organizovať špecializované sympóziá, konferencie, semináre a odborné kurzy. l) Sprostredkovať informácie zo zahraničných publikácií a periodík. m) Uskutočňovať vydavateľskú činnosť so zameraním na odborné publikácie ohľadne veterinárnej starostlivosti o kone 1
2 Čl. 5 Majetok a hospodárenie Majetok SloHipA je tvorený z: a) povinných členských príspevkov, vo výške určenej plénom asociácie na daný kalendárny rok b) finančných a vecných darov od právnických a fyzických osôb c) výťažkov z usporiadania odborných akcií, publikačnej a vydavateľskej činnosti d) časti výnosov z akcie odbornej sekcie tvorenej z príspevkov členov sekcií a účastníka akcie vo výške % (percenta) z poplatku za vykonanie odbornej akcie sekcie /školenie, seminár a pod./, ktorého výšku určí prezídium asociáce v rámci schválenia akcie odbornej sekcie, a to pre každú jednotlivú akciu sekcie zvlášť e) ďalších zákonom dovolených zdrojov. SHS hospodári podľa rozpočtu schváleného Plénom v zmysle čl. 1 Členstvo v SloHipA môže mať povahu: a) riadneho členstva b) individuálneho členstva c) čestného členstva Čl. 6 Členstvo Riadnym členom SHS sa môže stať každý uchádzač, ktorý spĺňa všetky nižšie uvedené podmienky: - ukončené vysokoškolské vzdelanie II. stupňa veterinárneho zamerania - zaregistrovanie sa na internetovej stránke SloHipA vyplnením registračného formulára, prípadne osobne na akcii, ktorej organizátorom je asociácia - úhrada členského príspevku Podmienkou vzniku riadneho členstva v SloHipA nie je členstvo v Komore veterinárnych lekárov Slovenskej republiky. Individuálne členstvo v SloHipA môže mať podobu študentského členstva: študentský člen Študentským členom sa môže stať študent veterinárnej medicíny na Univerzite veterinárskeho lekárstva a farmácie v Košiciach alebo inej univerzity veterinárneho lekárstva na území Európskej únie, akademické diplomy ktorej sa v členských štátoch automaticky uznávajú (ďalej len "štúdium"), a ktorý: - zaregistroval sa na internetovej stránke SloHipA vyplnením registračného formulára, prípadne osobne na akcii, ktorej organizátorom je asociácia - preukázal sa výkazom o riadnom štúdiu alebo platnou a aktuálnou študentskou kartou (ISIC) osvedčujúcou štúdium veterinárneho lekárstva - zaplatil zvýhodnený členský príspevok Členstvo študentského člena je obmedzené len po dobu riadneho štúdia. Študentský člen je povinný preukazovať svoj status študenta predložením potvrdenia o štúdiu vystaveného študijným oddelením príslušnej fakulty na sekretariáte SloHipA, resp. platnou a aktuálnou študentskou kartou (ISIC) osvedčujúcou štúdium veterinárneho lekárstva. 2
3 2 V prípade nesplnenia povinnosti uloženej v bode 1 toho článku je asociácia oprávnená rozhodnúť o zániku členstva študentského člena bez nároku na vrátenie zvýhodneného členského príspevku. Individuálni členovia majú všetky práva a povinnosti riadnych členov, pokiaľ nie je v týchto stanovách alebo rozhodnutím pléna stanovené inak. Individuálni členovia nie sú oprávnení hlasovať, voliť a byť volenými do funkcií SloHipA, majú právo na čiastočné oslobodenie od úhrady členského príspevku (tzv. zvýhodnený členský príspevok) ako aj na čiastočné oslobodenie od úhrady poplatkov za účasť na jednotlivých podujatiach a akciách organizovaných SloHipA alebo súvisiacich s jeho činnosťou (tzv. zvýhodnené poplatky). O výške zvýhodneného poplatku rozhoduje plénum. 4. Čestným členom SloHipA je fyzická alebo právnická osoba, o ktorej čestnom členstve v asociácii rozhodlo plénum SloHipA. Pri rozhodovaní o vzniku čestného členstva prihliada plénum predovšetkým na aktivity v oblasti veterinárneho lekárstva, najmä na zásluhy o rozvoj veterinárnej vedy a výskumu, zásluhy v oblasti veterinárnej praxe v hipiatrii, zásluhy o rozvoj asociácie a pod. 4. Čestní členovia majú iba tie práva, ktoré im vyplývajú z týchto stanov alebo z rozhodnutia pléna. Čestní členovia najmä nemajú právo hlasovať, voliť, ani byť volenými do funkcií SloHipA. Majú právo bezplatne sa zúčastňovať kongresov a iných akcií usporiadaných asociáciou. U čestného člena nie je podmienkou členstva príslušnosť k veterinárnej profesii a ani trvalé bydlisko v Slovenskej republike. Čl. 7 Vznik a zánik členstva Členstvo v SloHipA vzniká: a) dňom zaregistrovania člena v zozname členov SloHipA na základe predloženia potvrdenia o úhrade členského príspevku alebo zvýhodneného členského príspevku za príslušné obdobie b) potvrdením prijatia za člena SloHipA prostredníctvom u na základe registrácie na internetovej stránke SlohipA a zaplatením členského príspevku alebo zvýhodneného členského príspevku za príslušné obdobie Členstvo v SloHipA zaniká vyčiarknutím zo zoznamu členov v dôsledku: a) smrti alebo vyhlásenia za mŕtveho, b) pozbavenia spôsobilosti na právne úkony alebo obmedzenia spôsobilosti na právne úkony, c) právoplatného odsúdenia za úmyselný trestný čin alebo trestný čin z nedbanlivosti súvisiaci s poskytovaním veterinárnej starostlivosti, d) oznámenia člena o ukončení členstva v SloHipA, e) zistenia, že člen nespĺňa alebo prestal spĺňať niektorú z podmienok uvedených v Čl. 8 týchto stanov, f) rozhodnutia pléna vo forme 2/3 väčšiny za podmienok uvedených v bode 3 tohto článku g) nezaplatenia členského príspevku alebo zvýhodneného členského príspevku v určenom termíne Pokiaľ prezídium nekoná z vlastnej iniciatívy, môže podať odôvodený návrh na vylúčenie člena prezídiu aj ktorýkoľvek člen SloHipA. Prezídium predloží návrh plénu na rozhodnutie na najbližšom rokovaní. Plénum rozhodne o vylúčení člena SloHipA ak je preukázané, že člen: a) koná v rozpore so stanovami SloHipA a toto porušenie povinností člena asociácie v poskytnutej lehote neodstráni ani na základe písomnej výzvy prezídia; b) koná proti záujmom SloHipA a poškodzuje jej dobré meno 3
4 4. Prezídium SloHipA vedie o svojich členoch evidenciu (ďalej len evidencia členov ). Evidencia členskej základne SloHipA slúži výhradne potrebám asociácie. Osoba, ktorá žiada o členstvo, člen SloHipA týmto v zmysle zákona č. 428/2002 Z. z. o ochrane osobných údajov udeľuje prezídiu SloHipA súhlas na získavanie, spracovanie osobných údajov členov za účelom zápisu do evidencie členov a evidencie sekcií, vedenia evidencie členov a evidencie sekcií SloHipA a s tým súvisiacimi činnosťami. Žiadateľ o členstvo, člen SloHipA a člen sekcie zodpovedá za pravdivosť a správnosť uvedených údajov a je povinný bez meškania oznámiť prezídiu každú uskutočnenú zmenu poskytnutých údajov. Prezídium je povinné, aj po ukončení spracovania, zachovávať mlčanlivosť o osobných údajoch, ktoré spracováva a bez súhlasu žiadateľa o členstvo alebo člena nesmie tieto údaje zverejniť, poskytnúť ani sprístupniť tretím osobám. Čl. 8 Práva a povinnosti členov Člen SloHipA má právo: - zúčastniť sa kongresov, sympózií, seminárov a iných akcií organizovaných a spoluorganizovaných asociáciou za zvýhodnených podmienok - byť informovaný o činnosti asociácie - má právo, s výnimkou individuálnych a čestných členov, hlasovať, voliť a byť volený do orgánov asociácie - podávať ústne a písomné návrhy na sekretariát SloHipA, alebo jej funkcionárom a pripomienky na činnosť asociácie - zúčastňovať sa akcií organizovaných sekciou SloHipA, za podmienok stanovených príslušnou sekciou Člen SloHipA je povinný: a) platiť členské príspevky (príp. zvýhodnené členské príspevky) v schválenej výške, b) dodržiavať stanovy a uznesenia orgánov SloHipA a konať v súlade so záujmami SloHipA c) najmä v profesijných záležitostiach konať tak, aby doma aj v zahraničí dôstojne reprezentoval SloHipA a chránil jej dobré meno Čl. 9 Členské príspevky Úhrada členského príspevku je podmienkou členstva v SloHipA a základnou povinnosťou každého člena. Výška členského príspevku sa určí na každoročnom konaní pléna. Pokiaľ sa na rokovaní pléna o výške príspevku nerokuje a nehlasuje, sú členovia a individuálni členovia povinní platiť členské určené na predchádzajúci kalendárny rok. Výšku členských príspevkov a ich prípadnú kategorizáciu na riadne a zvýhodnené (podľa formy členstva v SloHipA) navrhuje Prezídium v závislosti od finančných potrieb asociácie. 4. Termín splatnosti členských príspevkov každoročne určí plénum. Členské príspevky môžu členovia uhradiť: - v hotovosti, v sídle SloHipA - poštovou poukážkou na adresu SloHipA - bezhotovostným prevodom na účet SloHipA - v hotovosti na akciách konaných SloHipA 4
5 5. Člen, ktorého členstvo v SloHipA zaniklo v priebehu kalendárneho roka, nemá nárok na vrátenie už zaplateného členského príspevku (príp. zvýhodneného členského príspevku), ani na vrátenie jeho pomernej časti, bez ohľadu na dôvod zániku členstva. Orgánmi SloHipA sú: Čl. 10 Orgány SloHipA a) Plénum b) Prezídium c) Prezident d) Revízna komisia Plénum Plénum je vrcholný rozhodovací orgán SloHipA. Plénum je tvorené všetkými riadnymi členmi SloHipA. Do kompetencie pléna patrí najmä: a) schvaľovanie stanov a ich zmien, b) schvaľovanie správy prezidenta o činnosti a hospodárení, c) schvaľovanie rozpočtu SloHipA, d) vydávanie prehlásení, stanovísk a rozhodnutí e) voľba a odvolávanie prezidenta, členov prezídia a členov revíznej komisie, f) rozhodovanie o mieste a čase konania nasledujúceho riadneho pléna g) zriaďovanie pracovných komisií h) schvaľovanie výšky členského príspevku a výšky zvýhodneného členského príspevku a určovanie termínu ich splatnosti i) rozhodovanie o zániku SloHipA alebo o jej zlúčení s iným združením j) rozhodovanie o vylúčení člena SloHipA k) rozhodovanie o prijatí čestného člena SloHipA l) uznášanie sa v ďalších veciach, ktoré si vyhradí m) zrušenie alebo zmena rozhodnutia prezídia Plénum sa schádza na riadnych zasadnutiach spravidla jedenkrát za rok. Plénum zvoláva písomne prezident najmenej 21 dní pred konaním zasadnutia pléna. Mimoriadne zasadnutie pléna je povinný zvolať prezident najneskôr do 21 dní, ak o to písomne požiada aspoň 1/3 členov SloHipA alebo prezídium. Každý riadny člen asociácie je oprávnený zúčastniť sa na zasadnutí pléna, hlasovať o jednotlivých otázkach činnosti a ďalšieho fungovania asociácie a vyjadrovať sa ku všetkým bodom programu zasadnutia. 4. Plénum sa uznáša a rozhoduje nadpolovičnou väčšinou hlasov prítomných členov. 5. O zasadnutí pléna sa spíše zápisnica, ktorú podpisuje predseda a zapisovateľ, ktorých na začiatku každého zasadnutia zvolí plénum. Zápisnica obsahuje najmä: - miesto a čas konania zasadnutia - meno, priezvisko a podpis predsedu a zapisovateľa - program rokovania 5
6 - opis jednotlivých bodov programu a prijaté rozhodnutia - výsledky hlasovania - menný zoznam prítomných členov vrátane ich vlastnoručných podpisov 6. Zasadnutie pléna otvára a vedie prezident asociácie prípadne ním poverený člen prezídia Prezídium Prezídium je najvyšší výkonný orgán SloHipA. V čase medzi zasadnutiami pléna rozhoduje o bežných záležitostiach asociácie. Zasadnutie prezídia zvoláva prezident. Prezídium tvoria: a)prezident b)viceprezident c) traja riadni členovia Prezídium je uznášaniaschopné, ak sa ho zúčastní nadpolovičná väčšina všetkých jeho členov. Na prijatie uznesenia prezídia je potrebná nadpolovičná väčšina hlasov prítomných členov prezídia. Zasadnutie prezídia sa koná podľa potreby, najmenej však 2x ročne, vždy aspoň 1x v kalendárnom polroku. O mieste a čase konania zasadnutia rozhoduje prezident. 4. V prípade uvoľnenia člena prezídia, prezídium kooptuje z radov riadnych členov SloHipA z ďalšieho člena na obdobie do najbližšieho zasadnutia pléna. 4. Prezídium je volené plénom na obdobie 3 kalendárnych rokov. Jednotliví členovia prezídia, vrátane prezidenta, sú volení osobitne a to nadpolovičnou väčšinou hlasov prítomných členov pléna. Pokiaľ žiaden z kandidátov nezíska v prvom kole nadpolovičnú väčšinu hlasov, postupujú do druhého kola prví dvaja kandidáti s najväčším počtom hlasov z kola prvého. V druhom kole rozhoduje prostá väčšina hlasov členov pléna prítomných na zasadnutí. Jednotliví členovia prezídia môžu byť zvolení aj na viac po sebe nasledujúcich volebných období 4. Prezident Prezident zodpovedá za riadne zabezpečenie činnosti SloHipA vrátane jej organizačných zabezpečení. Prezident stojí na čele výkonného orgánu prezídia, koná v mene SloHipA a zastupuje ju navonok. 4. Prezidenta zastupujú v dobe jeho neprítomnosti viceprezident prípadne viceprezident. Prezident reprezentuje SloHipA doma i v zahraničí, prípadne môže poveriť zastupovaním člena prezídia alebo iného riadneho člena SloHipA. 4. Medzi kompetencie prezidenta patrí najmä: a) zvolávanie zasadnutí prezídia b) zvolávanie riadnych a mimoriadnych zasadnutí pléna c) zabezpečovanie realizácie uznesení pléna d) predkladanie správy o činnosti, hospodárení a rozpočte SloHipA plénu e) zabezpečovanie korešpondencie SloHipA f) zabezpečovanie písomných podkladov pre zasadnutie pléna, rozosielanie zápisníc z rokovania pléna a distribúciu dokumentov SloHipA g) predkladá prezídiu na schválenie návrh osobitného predpisu (pravidiel), ktorý upravuje vnútornú štruktúru, vzťahy a spôsob organizácie a pravidlá fungovania odbornej sekcie (ďalej len vnútorný predpis sekcie ). Návrh osobitného predpisu vypracujú žiadatelia o zriadenie odbornej sekcie. h) po schválení návrhu vnútorného predpisu sekcie prezídiom, predkladá plénu návrh na schválenie zriadenie odbornej sekcie v rámci asociácie 6
7 i) v prípade potreby, po konzultácii s prezídiom, predkladá plénu návrh na zrušenie odbornej sekcie v rámci SloHipA 4. Prezident zodpovedá za svoju činnosť Prezídiu. Je povinný predkladať prezídiu správy o svojej činnosti a o všetkých krokoch, ktoré uskutočnil v čase medzi jednotlivými zasadnutiami prezídia, najmenej 2x ročne, vždy však na požiadanie Prezídia. 5. Revízna komisia Revízna komisia je volená plénom na obdobie troch kalendárnych rokov. Je zložená z troch riadnych členov, ktorí nesmú byť zároveň členmi prezídia asociácie. Členovia revíznej komisie si zo svojho stredu určia predsedu, ktorý reprezentuje komisiu vo vzťahu k členom a k iným orgánom SloHipA a plne zodpovedá za jej činnosť. V prípade, že k určeniu predsedu revíznej komisie nedôjde v lehote 2 týždňov, predsedu zvolí tajnou voľbou prezídium asociácie. 5. Revízna komisia sa schádza minimálne 2x ročne, vždy aspoň raz v kalendárnom polroku. Rozhodnutia prijíma prostou väčšinou hlasov všetkých jej členov. 5. Revízna komisia najmä: a) dohliada na dodržiavanie zákonov a ostatných všeobecne záväzných právnych predpisov členmi SloHipA b) dohliada na plnenie uznesení pléna SloHipA členmi asociácie c) kontroluje činnosť prezídia, najmä dodržiavanie stanov SloHipA a uznesení Pléna SloHipA d) dohliada a kontroluje správne hospodárenie prezídia s prostriedkami SloHipA a s prostriedkami sekcií na účtoch zriadených SloHipA e) je povinná bez zbytočného odkladu upozorniť prezídium na všetky nedostatky zistené v jeho práci a poskytnúť mu primeranú lehotu na ich odstránenie f) je povinná každoročne vyhotoviť podrobnú a pravdivú správu o svojej činnosti a skutočnostiach zistených pri výkone kontroly a túto správu predložiť plénu pri výročnom zasadnutí pléna SloHipA g) je povinná zachovávať mlčanlivosť o všetkých skutočnostiach, o ktorých sa dozvedela v súvislosti s plnením svojich úloh, s výnimkou oficiálnych prehlásení, na ktoré je v rámci svojej kompetencie povinná h) je povinná bez zbytočného odkladu upozorniť prezídium na všetky nedostatky a nepodložené finančné operácie, zistené v súvislosti s hospodárením s prostriedkami sekcií na účtoch zriadených SloHipA 5. Členovia revíznej komisie sú oprávnení: - zúčastňovať sa zasadnutí prezídia a byť informovaní o záveroch jeho rokovaní - uplatňovať na zasadnutiach prezídia svoj poradný hlas - nahliadať do všetkých dokladov, dokumentácií, účtovných závierok a iných dokumentov v súvislosti s kontrolou hospodárenia a nakladania s prostriedkami SloHipA a prostriedkami na účtoch zriadených SloHipA pre jednotlivé sekcie. Čl. 11 Logo a pečiatka Grafické vyobrazenie loga SloHipA tvorí prílohu č. 1 týchto stanov. Logo je oprávnená používať iba SloHipA ako asociácia združujúca svojich členov. Logom sú opatrené najmä všetky oficiálne dokumenty a iné písomnosti, ktoré SloHipA vydáva alebo používa pri svojej činnosti. Jednotliví členovia SloHipA sú povinní zdržať sa používania loga a chrániť ho pred prípadným zneužitím. Použitie loga je možné len po predchádzajúcom písomnom súhlase prezídia. Použitie loga inými osobami je 7
8 možné iba na základe predchádzajúceho písomného súhlasu prezídia asociácie a to výlučne na účely súvisiace alebo odkazujúce na činnosť SloHipA. SloHipA používa 2 druhy pečiatok rôzneho tvaru a vyobrazenia, podľa účelu ich použitia. Pečiatkou SloHipA sa označujú predovšetkým poštové zásielky asociácie, faktúry, preukazy a iné písomnosti súvisiace s činnosťou SloHipA. Pečiatka SloHipA obsahuje okrem grafického vyobrazenia loga aj text Slovenská hipiatrická asociácia, prípadne aj názov Slovak hipiatric association v anglickom znení v zmysle Čl. týchto stanov. 4. Pečiatky sa nachádzajú v držbe prezidenta SloHipA. Prezident je oprávnený dočasne zveriť pečiatky osobám vykonávajúcim pre asociáciu administratívne činnosti, pri ktorých je ich použitie nevyhnutné /ďalej len splnomocnenec /. 5. Splnomocnenec sa zaväzuje používať pečiatku v súlade s oprávnenými záujmami SloHipA, a to výlučne v súvislosti s plnením úloh, ktorými bol poverený, v súlade s účelom svojej funkcie. Splnomocnenec je zároveň povinný chrániť zverenú pečiatku pred stratou, odcudzením, zničením, poškodením a zneužitím alebo iným obdobným nežiaducim zaobchádzaním. Splnomocnenec si je vedomý následkov prípadného zneužitia pečiatky SloHipA. Po skončení činnosti pre SloHipA alebo po splnení administratívnej úlohy, pri ktorej bolo použitie pečiatky nevyhnutné, sa splnomocnenec zaväzuje pečiatku vrátiť do rúk prezidenta SloHipA. V prípade straty, odcudzenia, zničenia alebo poškodenia pečiatky sa splnomocnenec zaväzuje uhradiť SloHipA náklady spojené so zaobstaraním novej pečiatky ako aj škodu vzniknutú v príčinnej súvislosti so zavineným konaním splnomocnenca. 6. Vyobrazenie obidvoch druhov pečiatok a účel, na ktorý sa používajú tvorí prílohu č. 2 týchto stanov. 7. Sekcia SloHipA je oprávnená použiť logo asociácie výlučne pre účely organizovania odbornej akcie sekcie a iba so súhlasom SloHipA. Logo SloHipA je sekcia oprávnená vyobraziť na oficiálnych pozvánkach resp. na zverejňovanom programe akcie, pri oslovení a komunikácii s garantmi, sponzormi a prednášajúcimi, sú tiež oprávnení označiť logom SloHipA priestory konania akcie. Na iné účely je sekcia oprávnená použiť logo len s predchádzajúcim výslovným súhlasom prezídia SloHipA. Osoba zastupujúca záujmy sekcie navonok je povinná chrániť a zabezpečiť ochranu loga pred prípadným zneužitím, pričom zodpovedá v plnom rozsahu za prípadné zneužitie loga sekciou alebo ktorýmkoľvek jej členom. Čl. 12 Zánik asociácie Asociácia zaniká: a) zlúčením s iným združením b) dobrovoľným rozpustením na základe rozhodnutia pléna c) právoplatným rozhodnutím Ministerstva vnútra Slovenskej republiky o jeho rozpustení podľa 12 ods. 3 zákona č.83/1990 Zb. o združovaní občanov v znení neskorších predpisov O zániku asociácie podľa bodov a) a b) rozhoduje plénum SloHipA. Prezident je povinný oznámiť zánik asociácie do 15 dní Ministerstvu vnútra Slovenskej republiky. Pri zániku asociácie sa vykoná likvidácia a majetkové vysporiadanie. Ustanovenia 70 a násl. zákona č. 513/1991 Zb. (Obchodný zákonník) v znení neskorších predpisov sa použijú primerane. Likvidáciu vykoná 8
9 likvidátor určený rozhodnutím pléna SloHipA. V prípade, ak sa plénum neuznesie a likvidátora neurčí, vykoná likvidáciu likvidátor určený prezidentom SloHipA. Na účely likvidácie majetku SloHipA sa prostriedky na účtoch zriadených SloHipA pre jednotlivé sekcie považujú za prostriedky asociácie. Čl. 13 Záverečné ustanovenia Výklad stanov a riešenie sporných prípadov, ktoré v nich nie sú obsiahnuté, vykonáva Prezídium SloHipA. Tieto stanovy nadobúdajú platnosť dňom schválenia plénom SloHipA s účinnosťou od dňa zaregistrovania stanov na Ministerstve vnútra Slovenskej republiky. Topoľčiankach, dňa Prezident... viceprezident 9
10 Príloha č. 1 Logo SloHipA 10
11 Príloha č. 2 Odtlačok pečiatky: - Pre účely listovej korešpondencie (farba modrá a čierna) - Pre účely potvrdzovania faktúr a iných dokumentov vyžadujúcich uverejnenie IČO a DIČ Slovenská hipiatrická asociácia Bukovec 265, Bukovec IČO: DIČ: 11
SLOVENSKÁ AMATÉRSKA FEDERÁCIA SILOVÉHO TROJBOJA AWPC - Slovakia STANOVY
SLOVENSKÁ AMATÉRSKA FEDERÁCIA SILOVÉHO TROJBOJA AWPC - Slovakia STANOVY Základné ustanovenia čl. 1 1.1. SLOVENSKÁ AMATÉRSKA FEDERÁCIA SILOVÉHO TROJBOJA (ďalej len AWPC Slovakia ) je občianským združením